Ónothæft sneiðmyndatæki úr umferð
Á föstudag var tölvusneiðmyndatæki Heilbrigðisstofnunar Vesturlands á Akranesi tekið úr notkun, úrskurðað ónothæft og verður ekki ræst að nýju. Ástæðan er alvarleg og kostnaðarsöm bilun og aðkallandi viðhald.
Þetta kemur fram í frétt á vef Heilbrigðisstofunarinnar.
"Því er ekki um annað að ræða en að allir sjúklingar sem þurfa á þessari þjónustu að halda fari til Reykjavíkur, á Landspítala eða á sjálfstætt starfandi myndgreiningastofur," segir í fréttinni.
"Þessi alvarlega staða mun að öllum líkindum leiða til aukinna og tímafrekari óþæginda fyrir hóp sjúklinga, lengri ferðalaga, fleiri sjúkraflutninga og meiri kostnaðar, bæði fyrir heilbrigðiskerfið og einstaklinga."
Endurnýjun hefur verið á döfinni um hríð en ekki verið möguleg vegna erfiðleika í rekstrarumhverfi stofnunarinnar. Hollvinasamtök HVE hafa að undanförnu beitt sér ötullega fyrir söfnun til kaupa á nýju tæki en talsvert er í land að það takist.  Um 1.700 rannsóknir hafa verið gerðar á þessu ári í tækinu sem er hluti af mikilvægasta búnaði stofnunarinnar.
Á föstudag var tölvusneiðmyndatæki Heilbrigðisstofnunar Vesturlands á Akranesi tekið úr notkun, úrskurðað ónothæft og verður ekki ræst að nýju.
Ástæðan er alvarleg og kostnaðarsöm bilun og aðkallandi viðhald.
"Því er ekki um annað að ræða en að allir sjúklingar sem þurfa á þessari þjónustu að halda fari til Reykjavíkur, á Landspítala eða á sjálfstætt starfandi myndgreiningastofur," segir í fréttinni.
Endurnýjun hefur verið á döfinni um hríð en ekki verið möguleg vegna erfiðleika í rekstrarumhverfi stofnunarinnar.
Um 1.700 rannsóknir hafa verið gerðar á þessu ári í tækinu sem er hluti af mikilvægasta búnaði stofnunarinnar.